rejauldu/bengali-wikipedia huggingface dataset:
টমাস ওয়েলবোর্ন টিম ওয়াল (; জন্ম: ১৩ মে, ১৯০৪ - মৃত্যু: ২৬ মার্চ, ১৯৮১) দক্ষিণ অস্ট্রেলিয়ার সেমাফোর এলাকায় জন্মগ্রহণকারী প্রথিতযশা অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯২৯ থেকে ১৯৩৪ সময়কালে অস্ট্রেলিয়ার পক্ষে আঠারো টেস্টে অংশগ্রহণ করেন টিম ওয়াল। ঘরোয়া প্রথম-শ্রেণীর ক্রিকেটে দক্ষিণ অস্ট্রেলিয়ার প্রতিনিধিত্ব করেন। দলে তিনি মূলতঃ ডানহাতি ফাস্ট বোলার ছিলেন। এছাড়াও, ডানহাতে নিচেরসারিতে ব্যাটিংয়ে নামতেন তিনি।   খেলোয়াড়ী জীবন  অভিষেক টেস্টেই পাঁচ উইকেট লাভের বিরল কৃতিত্বের অধিকারী হন তিনি। ৮ মার্চ, ১৯২৯ তারিখে সফরকারী ইংল্যান্ডের বিপক্ষে টেস্ট অভিষেক ঘটে তার। মেলবোর্ন ক্রিকেট গ্রাউন্ডে অনুষ্ঠিত ঐ খেলার দ্বিতীয় ইনিংসে তিনি একে-একে ডগলাস জারদিন, হ্যারল্ড লারউড, আর্নেস্ট টিল্ডসলে, জর্জ গিয়েরি ও জ্যাক হোয়াইটকে আউট করেন। খেলায় তার বোলিং পরিসংখ্যান ছিল ১০২/৫। ঐ খেলায় তার দল জয় পেয়েছিল।  ফেব্রুয়ারি, ১৯৩৩ সালে প্রথম-শ্রেণীর খেলায় ১০/৩৬ পান যা অস্ট্রেলিয়ায় অদ্যাবধি সেরা বোলিং পরিসংখ্যানরূপে বিবেচিত হয়ে আসছে। এছাড়াও দক্ষিণ অস্ট্রেলিয়ার পক্ষে ইনিংসে একমাত্র দশ-উইকেট লাভের ঘটনা।   ব্যক্তিগত জীবন  জীবনের শেষদিকে পারকিনসন্স রোগে আক্রান্ত হন। দীর্ঘদিন এ রোগে আক্রান্ত হয়ে ১৯৮১ সালে তার দেহাবসান ঘটে। তার নাতি ব্রেট সোয়েইন দক্ষিণ অস্ট্রেলিয়ার পক্ষে ১৯৯৪ থেকে ২০০১ সাল পর্যন্ত ২৩টি প্রথম-শ্রেণীর ক্রিকেটে অংশ নিয়েছেন।   তথ্যসূত্র    আরও দেখুন   আর্চি জ্যাকসন  অস্ট্রেলীয় টেস্ট ক্রিকেটারদের তালিকা  টেস্ট ক্রিকেট অভিষেকে ৫ উইকেট লাভকারী অস্ট্রেলীয় ক্রিকেটারদের তালিকা   বহিঃসংযোগ       বিষয়শ্রেণী:১৯০৪-এ জন্ম বিষয়শ্রেণী:১৯৮১-এ মৃত্যু বিষয়শ্রেণী:অস্ট্রেলীয় ক্রিকেটার বিষয়শ্রেণী:অস্ট্রেলিয়ার টেস্ট ক্রিকেটার বিষয়শ্রেণী:ইনিংসে ১০ উইকেট লাভকারী ক্রিকেটার বিষয়শ্রেণী:টেস্ট ক্রিকেট অভিষেকে ৫ উইকেট লাভকারী ক্রিকেটার বিষয়শ্রেণী:দক্ষিণ অস্ট্রেলিয়ার ক্রিকেটার বিষয়শ্রেণী:প্রসপেক্টের ক্রিকেটার বিষয়শ্রেণী:পারকিনসন রোগে মৃত্যু বিষয়শ্রেণী:অ্যাডিলেড থেকে আগত ক্রিকেটার
চেকিতান, চেকিতান মহাভারতের একটি  চরিত্র ।  ইনি একজন যদু-বৃষ্ণিবংশীয় রাজা। ইনি বসুদেবের ভগিনী শ্রুতকীর্তি ও কেকয়রাজ ধৃষ্টকেতুর তৃতীয় পুত্র।তার অন্যান্য ভাইরা হলেন সন্তরদন,বৃদ্ধক্ষত্র, যুদ্ধমুষ্টি o সুমুষ্টিক। তার বোন ভদ্রা শ্রীকৃষ্ণের স্ত্রী।দ্রৌপদীর স্বয়ম্বর সভায় চেকিতান উপস্থিত হয়েছিলেন। তিনি মহাভারত যুদ্ধের প্রথম দিন থেকেই পাণ্ডব সেনাবাহিনীর অন্যতম বীর ছিলেন।   ইন্দ্রপ্রস্থে দানবরাজ ময় নির্মিত সভাস্থলে যুধিষ্ঠিরের প্রবেশের সময় যে সব নৃপতিগণ তাঁর সঙ্গে ছিলেন তাঁদের মধ্যে চেকিতান একজন। চেকিতান রাজসূয় যজ্ঞ উপলক্ষ্যে যুধিষ্ঠিরকে একটি তূণীর উপহার দেন।  কুরুক্ষেত্রের যুদ্ধে যুধিষ্ঠির পাঞ্চাল  রাজপুত্র ধৃষ্টদ্যুম্নকে পাণ্ডবদের সেনাপতি নির্বাচন করেন। এরপর ধৃষ্টদ্যুম্ন পাণ্ডব পক্ষীয় যােদ্ধাদের মধ্যে কে কোন কৌরব যােদ্ধার বিরুদ্ধে যুদ্ধ করবেন স্থির করে দেন। ধৃষ্টদ্যুম্ন এ সময় চেকিতানকে সােমদত্তের পুত্র শলের সঙ্গে যুদ্ধ করার নির্দেশ দেন।  যুদ্ধের ১৮তম দিনে, দুর্যোধন তাঁকে বধ করেন।   তথ্যসূত্র   বিষয়শ্রেণী:হিন্দু রাজশাসক
নরম্যান গর্ডন (; জন্ম: ৬ আগস্ট, ১৯১১ - মৃত্যু: ২ সেপ্টেম্বর, ২০১৪) ট্রান্সভাল প্রদেশের বোক্সবার্গে জন্মগ্রহণকারী বিশিষ্ট ইহুদি দক্ষিণ আফ্রিকান আন্তর্জাতিক ক্রিকেটার ছিলেন। ১৯৩৮ থেকে ১৯৩৯ মেয়াদকালে দক্ষিণ আফ্রিকা ক্রিকেট দলের পক্ষে পাঁচটি টেস্টে অংশ নিয়েছেন। একমাত্র পুরুষ ক্রিকেটার হিসেবে তিনি শতায়ুর অধিকারী ছিলেন। ২৩ মার্চ, ২০১১ তারিখে সর্বাপেক্ষা বয়োঃজ্যেষ্ঠ ক্রিকেটারের সম্মাননা লাভ করেন। ঐদিন তিনি নিউজিল্যান্ডের এরিক টিন্ডিলের বয়স অতিক্রম করেন। টিন্ডিল ১ আগস্ট, ২০১০ তারিখে নিজের শততম জন্মদিনের কয়েকমাস পূর্বে মৃত্যুবরণ করেছিলেন।   প্রারম্ভিক জীবন  ১৯৩৩-৩৪ মৌসুমে ট্রান্সভাল ক্রিকেট দলের পক্ষে প্রথম-শ্রেণীর ক্রিকেটে অভিষেক ঘটে গর্ডনের। ১৯৩৯-৪০ মৌসুমে জোহেন্সবার্গে নাটালের বিপক্ষে ট্রান্সভাল দলের হয়ে প্রথম-শ্রেণীর ক্রিকেটে নিজস্ব সেরা ৬/৬১ বোলিং পরিসংখ্যান দাঁড় করান। এরপর দ্বিতীয় ইনিংসে ৩/৮৬ সংগ্রহ করেন। ১৯৪৮-৪৯ মৌসুম পর্যন্ত ট্রান্সভালের পক্ষে খেলা চালিয়ে যান।   খেলোয়াড়ী জীবন  ডিসেম্বর, ১৯৩৮ সালে ইংল্যান্ডের বিপক্ষে তার টেস্ট ক্রিকেটে অভিষেক ঘটে। প্রথম টেস্টের প্রথম ইনিংসে ১০৩ রানের বিনিময়ে ৫ উইকেটসহ টেস্টে ৭/১৬২ সেরা বোলিং পরিসংখ্যান গড়েন। খেলাটি ড্র হয়। ড্র খেলায় টম গডার্ডের বলে লেস অ্যামিসের হাতে স্টাম্পড হন। দ্বিতীয় টেস্টে ইংল্যান্ডের একমাত্র ইনিংসে ১৫৭ রানে পাঁচ উইকেট পান। এ খেলাতেও তিনি পূর্বোক্তদ্বয়ের হাতে শূন্য রানে আউট হয়েছিলেন। তিনি পাঁচ-টেস্ট সিরিজের প্রত্যেকটি টেস্টেই অংশ নিয়েছিলেন। ঐ টেস্টটিও ড্রয়ে পরিণত হয়। তৃতীয় টেস্টে গর্ডন ইংল্যান্ডের একমাত্র ইনিংসে ১২৭ রানে ২ উইকেট পান ও কেন ফার্নেস এবং হেডলি ভেরিটি’র হাতে ১ম ও ২য় ইনিংসে যথাক্রমে ১ ও ০ রান করেন। চতুর্থ খেলায় ২/৪৭ ও ৩/৫৮ উইকেট পেলেও ড্র হওয়া টেস্টে ব্যাট করতে পারেননি তিনি। চূড়ান্ত টেস্টে ২৫৬ রানে ১ উইকেট পান। উভয় ইনিংসে তিনি যথাক্রমে ০ ও ৭* রানে অপরাজিত ছিলেন। এ খেলাটি ছিল জনপ্রিয় অসীম সময়ের টেস্ট। খেলাটি ১০-দিনব্যাপী স্থায়ী ছিল। অবশেষে উভয় দলের অধিনায়কের সম্মতিক্রমে খেলাটি ড্র হিসেবে ঘোষণা করা হয়। এছাড়াও, এ টেস্টটি ছিল তার সর্বশেষ টেস্ট খেলা।   তথ্যসূত্র    আরও দেখুন   লিন্ডসে টাকেট  কেপলার ওয়েসেলস  প্রথম-শ্রেণীর ক্রিকেট  দক্ষিণ আফ্রিকা জাতীয় ক্রিকেট দল   বহিঃসংযোগ        বিষয়শ্রেণী:১৯১১-এ জন্ম বিষয়শ্রেণী:২০১৪-এ মৃত্যু বিষয়শ্রেণী:গটেংয়ের ক্রিকেটার বিষয়শ্রেণী:ইহুদি ক্রিকেটার বিষয়শ্রেণী:ইহুদি দক্ষিণ আফ্রিকান ক্রীড়াবিদ বিষয়শ্রেণী:টেস্ট ক্রিকেট অভিষেকে ৫ উইকেট লাভকারী ক্রিকেটার বিষয়শ্রেণী:দক্ষিণ আফ্রিকান ইহুদি বিষয়শ্রেণী:দক্ষিণ আফ্রিকান শতবর্ষী ব্যক্তি বিষয়শ্রেণী:দক্ষিণ আফ্রিকান ক্রিকেটার বিষয়শ্রেণী:দক্ষিণ আফ্রিকার টেস্ট ক্রিকেটার
ভান্ডারিয়া সরকারি কলেজ বাংলাদেশের পিরোজপুর জেলার ভান্ডারিয়া উপজেলার অন্তর্গত একটি সরকারি শিক্ষা প্রতিষ্ঠান। ১৯৭০ সালে প্রতিষ্ঠিত জাতীয় বিশ্ববিদ্যালয়ের অধিভূক্ত কলেজটি উচ্চ মাধ্যমিক সার্টিফিকেট, ডিগ্রি ও কিছু স্নাতক পর্যায়ের সার্টিফিকেট প্রদান করে।   বিবরণ  কলেজটি ১৯৭০ সালে উচ্চ মাধ্যমিক কলেজ হিসেবে প্রতিষ্ঠিত হয়, ১৯৭২ সালে বি.এ (পাস) কোর্স ও ২০১৬ সালে স্নাতক শ্রেণি খোলা হয়। ১৯৮৬ তারিখে কলেজটিকে প্রথম এমপিওভুক্ত করা হয়।   আরও দেখুন   তথ্যসূত্র    বহিঃসংযোগ   বিষয়শ্রেণী:বাংলাদেশের সরকারি মহাবিদ্যালয় বিষয়শ্রেণী:জাতীয় বিশ্ববিদ্যালয়, বাংলাদেশের অধিভুক্ত মহাবিদ্যালয় বিষয়শ্রেণী:পিরোজপুর জেলার মহাবিদ্যালয় বিষয়শ্রেণী:ভান্ডারিয়া উপজেলা
১৯৯৫ দক্ষিণ এশীয় গোল্ড কাপ ছিল দক্ষিণ এশীয় ফুটবল ফেডারেশন দ্বারা আয়োজিত আন্তর্জাতিক পর্যায়ের দক্ষিণ এশীয় ফুটবল প্রতিযোগিতা দক্ষিণ এশীয় গোল্ড কাপের দ্বিতীয় আসর। এই আসরে দক্ষিণ এশিয়ার ৬টি জাতীয় ফুটবল দল (পুরুষ) প্রতিযোগিতা করার কথা ছিল, তবে মালদ্বীপ এই আসর হতে তাদের নাম প্রত্যাহার করেছিল। এই আসরটি ১৯৯৫ সালের ২৫শে মার্চ হতে ২রা এপ্রিল পর্যন্ত শ্রীলঙ্কার কলম্বোয় অনুষ্ঠিত হয়েছিল। ভারত দক্ষিণ এশীয় গোল্ড কাপের পূর্ববর্তী আসরের চ্যাম্পিয়ন, যারা ১৯৯৩ সালে ৭ পয়েন্ট অর্জন করে প্রথমবারের মতো শিরোপা জয়লাভ করেছে। ২রা এপ্রিল তারিখে কলম্বোর সুগাথাদাসা স্টেডিয়ামে অনুষ্ঠিত ফাইনালের সাডেন ডেথে শ্রীলঙ্কা ভারতকে ১–০ গোলের ব্যবধানে পরাজিত করে দক্ষিণ এশীয় গোল্ড কাপের ইতিহাসে প্রথমবারের মতো শিরোপা জয়লাভ করেছে।  অংশগ্রহণকারী দল দক্ষিণ এশীয় গোল্ড কাপের এই আসরে দক্ষিণ এশিয়ার ৬টি দল অংশগ্রহণ করার কথা থাকলেও মালদ্বীপ এই আসর হতে তাদের নাম প্রত্যাহার করেছিল। বাংলাদেশ এই আসরে অংশগ্রহণ করার মাধ্যমে দক্ষিণ এশীয় গোল্ড কাপে অভিষেক করেছেন।   দল  অংশগ্রহণ      ১ম  অভিষেক   ২য়  চ্যাম্পিয়ন (১৯৯৩)   নাম প্রত্যাহার  –   ২য়  ৩য় স্থান (১৯৯৩)   ২য়  ৪র্থ স্থান (১৯৯৩)   ২য়  রানার-আপ (১৯৯৩)  মাঠ ১৯৯৩ সালে এক ঘোষণায় জানানো হয়েছিল যে, এই আসরের ম্যাচ আয়োজনের জন্য শ্রীলঙ্কার কলম্বোর সুগাথাদাসা স্টেডিয়ামের নাম ঘোষণা করেছিল, যেখানে এই আসরের সবগুলো ম্যাচ অনুষ্ঠিত হয়েছিল।   কলম্বো  সুগাথাদাসা স্টেডিয়াম ধারণক্ষমতা: ২৫,০০০ 200px  গ্রুপ পর্ব এই আসরে অংশগ্রহণকারী ৬টি দলকে ৩টি দল করে দুটি গ্রুপে বিভক্ত করে একক রাউন্ড-রবিন পদ্ধতিতে গ্রুপ পর্ব অনুষ্ঠিত হয়েছিল। উভয় গ্রুপে প্রথম এবং দ্বিতীয় স্থান অধিকারী দল সেমি-ফাইনালের জন্য উত্তীর্ণ হয়েছিল। মালদ্বীপ নিজেদের নাম প্রত্যাহার করায় গ্রুপ বি-এ শুধুমাত্র ভারত এবং শ্রীলঙ্কা অবশিষ্ট ছিল, এর ফলে উভয় দলই পরবর্তী পর্বের জন্য উত্তীর্ণ হয়েছিল।  গ্রুপ এ  গ্রুপ বি  নকআউট পর্ব নকআউট পর্বে, একটি ম্যাচের ফলাফল যদি পূর্ণ ৯০ মিনিট পর সমতায় থাকে তবে অতিরিক্ত সময়ের খেলা অনুষ্ঠিত হয়েছিল (১৫ মিনিট করে দুই অর্ধে ৩০ মিনিট)। যদি অতিরিক্ত সময়ের পরেও খেলার ফলাফল সমতায় থাকে, তবে খেলার ফলাফল পেনাল্টি শুট-আউটের মাধ্যমে নির্ধারণ করা হয়েছিল।  বন্ধনী  সেমি-ফাইনাল  ফাইনাল  পরিসংখ্যান গোলদাতা  তথ্যসূত্র  বিষয়শ্রেণী:সাফ চ্যাম্পিয়নশিপের আসর সাফ চ্যাম্পিয়নশিপ বিষয়শ্রেণী:১৯৯৫-এ শ্রীলঙ্কা বিষয়শ্রেণী:স্বাগতিক শ্রীলঙ্কায় আন্তর্জাতিক ক্রীড়া প্রতিযোগিতা বিষয়শ্রেণী:সাফ চ্যাম্পিয়নশিপ
ল্যাঞ্জা সাহেলি (বৈজ্ঞানিক নাম: Pericrocotus ethologus) বা সিঁদুরে-লাল সাত সহেলি Campephagidae (ক্যাম্পেফ্যাজিডি) গোত্র বা পরিবারের অন্তর্গত Pericrocotus (পেরিক্রোকোটাস) গণের এক প্রজাতির ছোট পতঙ্গভূক পাখি।রেজা খান, বাংলাদেশের পাখি (ঢাকা: বাংলা একাডেমী, ২০০৮), পৃ. ৮৬।জিয়া উদ্দিন আহমেদ (সম্পা.), বাংলাদেশ উদ্ভিদ ও প্রাণী জ্ঞানকোষ: পাখি, খণ্ড: ২৬ (ঢাকা: বাংলাদেশ এশিয়াটিক সোসাইটি, ২০০৯), পৃ. ৩৩৮-৯। ল্যাঞ্জা সাহেলির বৈজ্ঞানিক নামের অর্থ পীতবর্ণের পাখির সদৃশ (গ্রিক: pere = খুব, krokotos = গাঢ় পীত রঙ; লাতিন: ethologus = একই রকম)। বিগত কয়েক দশক ধরে এদের সংখ্যা স্থিতিশীল রয়েছে, আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটি সংরক্ষিত ঘোষণা করা হয় নি। পৃথিবীতে এদের সংখ্যা সম্বন্ধে তেমন কিছু জানা যায় নি।   বিস্তৃতি   ল্যাঞ্জা সাহেলির মূল আবাস দক্ষিণ ও দক্ষিণ-পূর্ব এশিয়ার বিভিন্ন দেশে। বাংলাদেশ, ভারত, পাকিস্তান, আফগানিস্তান, ভুটান, নেপাল, মায়ানমার, চীন, থাইল্যান্ড, লাওস, কম্বোডিয়া ও ভিয়েতনাম জুড়ে এদের বিস্তৃতি।   উপপ্রজাতি   ল্যাঞ্জা সাহেলির মোট সাতটি উপপ্রজাতি সনাক্ত করা গেছে।Long-tailed Minivet (Pericrocotus ethologus), The Internet Bird Collection-এ ল্যাঞ্জা সাহেলি বিষয়ক পাতা। উপপ্রজাতিগুলো হল:   P. e. favillaceus (Bangs & J. C. Phillips, 1914) - এদের বিস্তৃতি উত্তর-পূর্ব আফগানিস্তান ও নেপাল জুড়ে। দক্ষিণ পাকিস্তান ও পশ্চিম ভারতে এরা বিচরণ করে, তবে প্রজনন করে না  P. e. laetus (Mayr, 1940) - এদের প্রধান আবাস পূর্ব নেপাল থেকে উত্তর-পূর্ব ভারত ও মধ্য চীন  P. e. ethologus (Bangs & J. C. Phillips, 1914) - ভারতের আসাম, বাংলাদেশ, উত্তর মায়ানমার ও মধ্য চীন জুড়ে এরা প্রজনন করে। উত্তর থাইল্যান্ড, উত্তর লাওস ও উত্তর ভিয়েতনামের অধিবাসীরা অপ্রজননশীল  P. e. mariae (Ripley, 1952) - এদের বিস্তৃতি দক্ষিণ-পূর্ব আসাম, বাংলাদেশ ও পশ্চিম মায়ানমার জুড়ে  P. e. yvettae (Bangs, 1921) - এদের বিস্তৃতি উত্তর-পূর্ব মায়ানমার ও দক্ষিণ চীন জুড়ে  P. e. ripponi (Stuart Baker, 1924) - পূর্ব মায়ানমার, উত্তর-পশ্চিম থাইল্যান্ড জুড়ে এদের আবাস  P. e. annamensis (Robinson & Kloss, 1923) - দক্ষিণ ও মধ্য ভিয়েতনাম জুড়ে এদের আবাস।   তথ্যসূত্র    বহিঃসংযোগ    Oriental Bird Club Image , আরও আলোকচিত্র।  বিষয়শ্রেণী:এশিয়ার পাখি বিষয়শ্রেণী:বাংলাদেশের পাখি বিষয়শ্রেণী:ভারতের পাখি বিষয়শ্রেণী:পাকিস্তানের পাখি বিষয়শ্রেণী:আফগানিস্তানের পাখি বিষয়শ্রেণী:ভুটানের পাখি বিষয়শ্রেণী:কম্বোডিয়ার পাখি বিষয়শ্রেণী:চীনের পাখি বিষয়শ্রেণী:মিয়ানমারের পাখি বিষয়শ্রেণী:লাওসের পাখি বিষয়শ্রেণী:ভিয়েতনামের পাখি বিষয়শ্রেণী:নেপালের পাখি বিষয়শ্রেণী:থাইল্যান্ডের পাখি বিষয়শ্রেণী:পেরিক্রোকোটাস বিষয়শ্রেণী:১৯১৪-এ বর্ণিত পাখি বিষয়শ্রেণী:হিমালয়ের পাখি বিষয়শ্রেণী:উত্তর-পূর্ব ভারতের পাখি
জিম কে ওমুরা একজন তড়িৎ প্রকৌশলী।  জীবনী ওমুরা এমআইটি থেকে তড়িৎ প্রকৌশলে ১৯৬২ সালে বিএসসি এবং ১৯৬৩ সালে এমএসসি ডিগ্রি লাভ করেন। তিনি স্ট্যানফোর্ড বিশ্ববিদ্যালয় থেকে তড়িৎ প্রকৌশলে ১৯৬৬ সালে পিএইচডি ডিগ্রি লাভ করেন। তিনি ১৯৬৯ সালে ইউনিভার্সিটি অব ক্যালিফোর্নিয়া, লস অ্যাঞ্জেলস এ শিক্ষক হিসেবে যগদান করেন। তিনি ১৯৮১ সালে আইইইই ফেলো নির্বাচিত হন। তিনি ২০০৫ সালে আইইইই আলেক্সান্ডার গ্রাহাম বেল মেডেল লাভ করেন। http://ceca.pku.edu.cn/en/news.php?action=detail&article_id=463  তথ্যসূত্র  বিষয়শ্রেণী:ম্যাসাচুসেটস ইনস্টিটিউট অব টেকনোলজির প্রাক্তন শিক্ষার্থী বিষয়শ্রেণী:স্ট্যানফোর্ড বিশ্ববিদ্যালয়ের প্রাক্তন শিক্ষার্থী বিষয়শ্রেণী:ক্যালিফোর্নিয়া বিশ্ববিদ্যালয়, লস অ্যাঞ্জেলসের শিক্ষক বিষয়শ্রেণী:জীবিত ব্যক্তি বিষয়শ্রেণী:মার্কিন তড়িৎ প্রকৌশলী বিষয়শ্রেণী:১৯৪০-এ জন্ম
চুকসার দ্বীপ হল ভারত এর পশ্চিমবঙ্গ রাজ্যের দক্ষিণ চব্বিশ পরগনা জেলার অন্তর্গত একটি দ্বীপ।দ্বীপটি সাগর দ্বীপ এর  ১০ কিলোমিটার দক্ষিণে বঙ্গোপসাগরএ অবস্থিত।এই দ্বীপটি গঙ্গা ও তার শাখা নদী হুগলি নদীর পলি দ্বারা গঠিত।এটি গঙ্গা ব-দ্বীপ এর একটি নবিনতম দ্বীপ।সমুদ্র থেকে এই দ্বীপটির জেগে ওঠা প্রমাণ করে যে গাঙ্গেয় ব-দ্বীপ ও সুন্দরবন এর গঠন কার্য এখনও চলছে।।দ্বীপটি জেগে ওঠার পর ১৯৮৪-১৯৮৫ সালের দিকে দ্বীপে চিরোনোমাস প্রজাতির লার্ভা(Chironomus sp) দেখা য়ায় ।  আরও  জম্বু দ্বীপ  সাগর দ্বীপ তথ্যসূত্র  বিষয়শ্রেণী:ভারতের দ্বীপ
thumb| ট্রাইসাইকেল থিয়েটার লন্ডনের উত্তরে কিল্‌বার্ন অঞ্চলে অবস্থিত একটি নাট্যমঞ্চ তথা সিনেমা ঘর। রাজনীতি সচেতন বিবিধ নাটক উপস্থাপন করে ট্রাইসাইকেল সুনাম অর্জন করেছে। এ ছাড়াও মঞ্চটিতে সফল কমেডি নাটকও উপস্থাপন করা হয়েছে - যেমন ২০০৬ সালে ফ্যাবিউলেশান এবং দ্য থার্টি নাইন স্টেপ্‌স। সিনেমা ঘরটিতে সাধারণত আর্টহাউস চলচ্চিত্র বা বিদেশী চলচ্চিত্র প্রদর্শিত হয়ে থাকে।   বহিঃসংযোগ  ট্রাইসাইকেল থিয়েটারের ওয়েবসাইট   বিষয়শ্রেণী:লন্ডন
প্রথম পর্যায়ের মৌল বলতে সেই সকল মৌলিক পদার্থসমূহকে বুঝানো হয় যেগুলো পর্যায় সারণির প্রথম সারির (পর্যায়ের) অন্তর্ভুক্ত। পর্যায় সারণিতে মৌল সমূহের শক্তিস্তরের উপর ভিত্তি করে আলাদা পর্যায়ে ভাগ করা হয়েছে। শক্তিস্তরে ইলেক্টন সংখ্যা পরিবর্তনের সাথে সাথে মৌলের রাসায়নিক বৈশিষ্টগুলোর পরিবর্তন হয়। পর্যায় সারণির একই কলামের মৌলগুলো সাধারণত একই ধরনের বৈশিষ্ট সম্পন্ন হয়ে থাকে। সারণির প্রথম পর্যায়ে সবচেয়ে কম, মাত্র ২টি মৌল রয়েছে। মৌলগুলো হল হাইড্রোজেন এবং হিলিয়াম। পরমাণুর গঠন সম্পর্কিত আধুনিক থিওরিগুলোর মাধ্যমে এই অবস্থাটি ব্যক্ষ্যা করা যায়।   পর্যায়বৃত্ত প্রবণতা   যেহেতু এই পর্যায়ে মাত্র ২টি মৌল রয়েছে তাই এখানে বিশেষ কোনো পর্যায়বৃত্ত প্রবণতা নেই।   পর্যায় সারণিতে প্রথম পর্যায়ের মৌলসমূহের অবস্থান  যদিও হাইড্রোজেন এবং হিলিয়াম উভয়ই এস-ব্লক এর মৌল, কিন্তু এস-ব্লকের অন্যান্য মৌলের সাথে এই দুটি মৌলের তেমন বৈশিষ্টগত মিল নেই। এই দুটি মৌলের বৈশিষ্টগত মিল এতই কম যে মৌলগুলোকে এস-ব্লকের অন্তর্গত করা নিয়ে বিতর্ক রয়েছে এবং পর্যায় সারণির অন্যান্য কোনো ব্লকের অন্তর্ভুক্ত করা যায় কিনা সেটি নিয়ে আলোনা হয়েছে।  হাইড্রোজেন কখন‌ো কখনো লিথিয়াম, কার্বন, ফ্লুরিন, লিথিয়াম ও ফ্লুরিন (একই সাথে সারণিতে ২বার অবস্থান) অথবা পর্যায় সারণির কোনো গ্রুপের অন্তর্গত না করে আলাদা অবস্থানে রাখার সিদ্ধান্ত হয়েছিল  হিলিয়াম মৌলটি নিষ্ক্রিয় গ্যাস (পি-ব্লক মৌল) হিসাবে সবসময়ই নিয়নের উপরে অবস্থান দেয়া হয়েছে, কিন্তু ইলেকট্রন বিন্যাসের সামঞ্জস্য থাকায় কখনো কখনো এটিকে বেরিলিয়ামের উপরে অবস্থান দেয়ার প্রস্তাব করা হয়েছিল।   মৌল সমূহ   মৌলিক পদার্থ  শ্রেণী (পর্যায় সারণি)  ইলেকট্রন বিন্যাস ১   H   হাইড্রোজেন    অধাতু               1s1 ২   He  হিলিয়াম       নিষ্ক্রিয় গ্যাস                1s2   হাইড্রোজেন   হিলিয়াম   আরও দেখুন       তথ্যসূত্র    বহিঃসংযোগ   বিষয়শ্রেণী:পর্যায় সারণি বিষয়শ্রেণী:প্রথম পর্যায়ের মৌল
এই পৃষ্ঠাতে পুরানো আবেদনের তালিকা রাখা হয়েছে।   বিষয়শ্রেণী:উইকিপিডিয়ার প্রশাসন   আবেদন তালিকা   ২০০৬   Ragib (সফল)  Dwaipayanc  (ব্যর্থ)  Bellayet (সফল)  Ragib (ব্যুরোক্র্যাট) (সফল)  Dr.saptarshi (সফল)  Rajibul Hasan (সফল)   ২০০৭   Muhammad (সফল)  Muntasir du (ব্যর্থ)   ২০০৮   Bellayet (ব্যুরোক্র্যাট) (ব্যর্থ)   ২০০৯   Joy (সফল)  Pravata (ব্যর্থ)   ২০১০   Wikitanvir (সফল)   ২০১২   Wikitanvir (ব্যুরোক্র্যাট) (সফল)  Dipankan001‎ (ব্যর্থ)  Subrata Roy (ব্যর্থ)  Nasir8891 (সফল)   ২০১৩   Bellayet (ব্যুরোক্র্যাট) ২ (সফল)  Subrata Roy (সফল)  S.hossain18 (ব্যর্থ)  Bijoychakrabarty (ব্যর্থ)  আফতাবুজ্জামান (সফল)  Nhasive (সফল)  NahidSultan (সফল)   ২০১৪   Shudrak1 (ব্যর্থ)  বব২৬ (ব্যর্থ)   ২০১৫   Tanweer Morshed (সফল)  Bodhisattwa (সফল)  Moheen Reeyad (সফল)  Ashiq Shawon (সফল)   ২০১৬   Intakhab (সফল)   ২০১৭   Ibrahim Husain Meraj (সফল)  Ferdous (সফল)   ২০১৯   RockyMasum (সফল)  Masum Ibn Musa (ব্যর্থ)   ২০২০   ZI Jony (ব্যর্থ)   ২০২১   খাঁ শুভেন্দু (ব্যর্থ)  Al Riaz Uddin Ripon (সফল)  Yahya (প্রত্যাহার)   ২০২২   NahidSultan (ব্যুরোক্র্যাট) (সফল)  Yahya ২ (সফল)  Aishik Rehman (প্রত্যাহার)   ২০২৩   Tanvir Hayder (ব্যর্থ)  MdsShakil (সফল)  Aishik Rehman ২ (সফল)   ২০২৪   Elias Hasan Sohag (ব্যর্থ)   ২০২৫   MS Sakib (সফল)  DeloarAkram (প্রত্যাহার)  Tanbiruzzaman (প্রত্যাহার)
শেখ হাসিনা মেডিকেল কলেজ দ্বারা বোঝানো হতে পারে -   শেখ হাসিনা মেডিকেল কলেজ, জামালপুর (বর্তমান নাম: জামালপুর মেডিকেল কলেজ)  শেখ হাসিনা মেডিকেল কলেজ, টাঙ্গাইল (বর্তমান নাম: টাঙ্গাইল মেডিকেল কলেজ)  শেখ হাসিনা মেডিকেল কলেজ, হবিগঞ্জ - ২০১৭ সালে প্রতিষ্ঠিত, বাংলাদেশের হবিগঞ্জ জেলায় অবস্থিত চিকিৎসা বিষয়ক উচ্চশিক্ষা দানকারী প্রতিষ্ঠান। (বর্তমান নাম: হবিগঞ্জ মেডিকেল কলেজ)
thumb|right|200px|A Japanese poster for the 1943 American film version. ফর হুম দ্য বেল টোলস () মার্কিন সাহিত্যিক আর্নেস্ট হেমিংওয়ে রচিত ইংরেজি ভাষার উপন্যাস। এটি ১৯৪০ সালে প্রকাশিত হয়। এতে স্পেনের গৃহযুদ্ধের সময়ে রবার্ট জর্ডান নামে একজন তরুণ মার্কিনের গল্প বর্ণিত হয়েছে। ডিনামিটার হিসেবে তাকে সেগোভিয়া শহরে আক্রমণকালে একটি ব্রিজ উড়িয়ে দেওয়ার দায়িত্ব দেওয়া হয়েছিল।  দ্য সান অলসো রাইজেস, আ ফেয়ারওয়েল টু আর্মস ও দ্য ওল্ড ম্যান অ্যান্ড দ্য সী-এর সাথে যৌথভাবে এই উপন্যাসটিকে হেমিংওয়ের অন্যতম সেরা কাজ বলে গণ্য করা হয়।Southam, B.C., Meyers, Jeffrey (1997). Ernest Hemingway: The Critical Heritage. New York: Routledge. pp. 35–40, 314–367.  পটভূমি আর্নেস্ট হেমিংওয়ে ফর হুম দ্য বেল টোলস বইটি ১৯৩৯ সালে কিউবার হাভানা, ফ্লোরিডার কি ওয়েস্ট ও আইডাহোর সান ভ্যালিতে অবস্থানকালীন রচনা করেন।মেয়ার্স (১৯৮৫), পৃ. ৩২৬। কিউবায় হোটেল আম্বোস-মুন্ডোসে থাকাকালীন তিনি বইটির পাণ্ডুলিপি নিয়ে কাজ করেন।মেলো (১৯৯২), পৃ. ৫১৬। হেমিংওয়ে নিউ ইয়র্ক সিটির ইন্টারকন্টিনেন্টাল নিউ ইয়র্ক বার্কলে হোটেলে থাকাকালীন ১৯৪০ সালের জুলাই মাসে উপন্যাসটি লেখা শেষ করেন এবং এটি অক্টোবরে প্রকাশিত হয়।মেয়ার্স (১৯৮৫), পৃ. ৩৩৪; ৩৩৯। এটি হেমিংওয়ের স্পেনের গৃহযুদ্ধের অভিজ্ঞতা লব্ধ এবং এর মুখ্য চরিত্র রবার্ট জর্ডান রিপাবলিকানদের হয়ে স্পেনীয় সৈন্যদের সাথে যুদ্ধ করেন। ১৯৪০ সালের ২১শে অক্টোবর প্রকাশিত বইটির প্রথম সংস্করণের ৭৫,০০০ কপি বিক্রি হয়।অলিভার, পৃ. ১০৬।  চরিত্রাবলি  রবার্ট জর্ডান - মার্কিন বিশ্ববিদ্যালয়ের স্পেনীয় ভাষার শিক্ষক ও বিস্ফোরক বিশেষজ্ঞ  আনসেলমো - রবার্ট জর্ডানের বয়স্ক গাইড  গোলজ - ব্রিজ ধ্বংসের আদেশ দেওয়া সোভিয়েত কর্মকর্তা  পাবলো - ফ্যাসিস্ট-বিরোধী গেরিলা দলের নেতা  রাফায়েল - অদক্ষ ও অলস গেরিলা, এবং যাযাবর  মারিয়া - রবার্ট জর্ডানের যুবতী প্রেমিকা  পিয়ার - পাবলোর স্ত্রী  কার্কভ - সোভিয়েত এজেন্ট ও সাংবাদিক, জর্ডানের বন্ধু  অগুস্তিন - মধ্য বয়স্ক গেরিলা  এল সর্দো - গেরিলা দলের নেতা  ফের্নান্দো - মধ্য বয়স্ক গেরিলা  আন্দ্রেস ও এলাদিও - পাবলোর দলের সদস্য দুই ভাই  প্রিমিতিবো - পাবলোর দলের তরুণ গেরিলা  হোয়াকিন - উদ্যমী কিশোর কমিউনিস্ট, সর্দোর দলের সদস্য  তথ্যসূত্র  বিষয়শ্রেণী:১৯৪০-এর মার্কিন উপন্যাস বিষয়শ্রেণী:আর্নেস্ট হেমিংওয়ের উপন্যাস বিষয়শ্রেণী:আধুনিক উপন্যাস বিষয়শ্রেণী:মার্কিন যুদ্ধভিত্তিক উপন্যাস বিষয়শ্রেণী:স্পেনের গৃহযুদ্ধভিত্তিক উপন্যাস বিষয়শ্রেণী:চলচ্চিত্রে অভিযোজিত মার্কিন উপন্যাস বিষয়শ্রেণী:বিবাচনকৃত বই বিষয়শ্রেণী:চার্লস স্ক্রিবনার্স সন্সের বই
এপ্রিল ১৯৭০-এ বিশ্বব্যাপী সংঘটিত ঘটনার সংক্ষিপ্ত-সার।   ঘটনাবলী   ১ এপ্রিল, বুধবার   মার্কিন রাষ্ট্রপতি রিচার্ড নিক্সন টেলিভিশন ও রেডিওতে সিগারেটের বিজ্ঞাপন নিষিদ্ধ করে তৈরি করা গণস্বাস্থ্য ধূমপান আইনে স্বাক্ষর করেন।"Nixon Snubs Out Cigarettes On TV", Cincinnati Enquirer, April 2, 1970, p1"The Public Health Cigarette Smoking Act of 1970" , by Jody Brumage, Robert C. Byrd Center for Congressional History and Education  আমেরিকান মোটরস্ কর্পোরেশন (এএমসি) তাদের গ্রিমলিন ব্রান্ডের গাড়ি বাজারজাত করা শুরু করে।"It's Gremlin day today", by Walt McCall, Windsor (ON) Star, April 1, 1970, p26  ৮ এপ্রিল, বুধবার   জাপানের ওসাকায় সাবওয়েতে গ্যাস দুর্ঘটনায় ৭৯ জনের মৃত্যু ও ৪০০ শতাধিক আহত।  ১১ এপ্রিল, শনিবার   কেপ কেনেডি থেকে এপোলো ১৩ নভোযানের চন্দ্র যাত্রা।   ২২ এপ্রিল (বুধবার)   মার্কিন যুক্তরাষ্ট্রে প্রথমবারের মতো ধরিত্রি দিবস পালন করা হয়।"Participants In Earth Day Sweep Nation", AP report in Pittsburgh Post-Gazette, April 22, 1970, p1   ২৪ এপ্রিল (শুক্রবার)   গণচীন বিশ্বের ৬ষ্ঠ দেশ হিসাবে পৃথিবীর কক্ষপথে ভূ-উপগ্রহ প্রেরণ করে।"Red China Orbits 1st Satellite— Peking Joins Space Race", Pittsburgh Press, April 25, 1970, p1   জন্ম    ১৮ এপ্রিল (শনিবার)    লেবাননের রাজনীতিবিদ সাদ হারিরি।   ২৬ এপ্রিল (রবিবার)    মার্কিন ফার্স্ট লেডি ও মডেল মেলানিয়া ট্রাম্প (জন্ম: মেলানিজা নার্ভস)।   ২৮ এপ্রিল (মঙ্গলবার)   আর্জেন্টিনা জাতীয় ফুটবল দলের খেলোয়াড় দিয়াগো সিমিওন।   ২৯ এপ্রিল (বুধবার)   মার্কিন লন টেনিস খেলোয়াড় আন্দ্রে আগাসি।  মার্কিন চলচ্চিত্র অভিনেত্রী উমা থারম্যান।   মৃত্যু   ১ এপ্রিল (বুধবার)   প্রথম মার্কিন জেনারেল হিসাবে যুদ্ধক্ষেত্রে নিহত হন ব্রিগেডিয়ার জেনারেল উইলিয়াম আর. বন্ড (৫১); তিনি উত্তর ভিয়েতনামের এক গেরিলা যোদ্ধার গুলিতে নিহত হোন।"Sniper Kills U.S. General In S. Vietnam", Pittsburgh Post-Gazette, April 2, 1970, p1   তথ্যসূত্র   বিষয়শ্রেণী:এপ্রিল বিষয়শ্রেণী:১৯৭০
হরিতকী () একটি ভেষজ উদ্ভিদ। ভারতবর্ষের বিভিন্ন স্থানে এটি পাওয়া যায়। বাংলাদেশে ঢাকা, চট্টগ্রাম ও টাঙ্গাইল প্রভৃতি স্থানে বেশি পাওয়া যায়। হরিতকী ফল বিভিন্ন রোগের চিকিৎসায় এবং রন্ধনশিল্পে বহুল ব্যবহৃত ভেষজ ফল।   বিবরণ thumb|left|শুকনো হরিতকী ফল হরিতকীর বৈজ্ঞানিক নাম টের্মিনেলিয়া চেব্যুলা (Terminalia chebula)। হরিতকী একটি বৃক্ষ জাতীয় সপুষ্পক উদ্ভিদ। বাংলাদেশ ও ভারতে এর আদি নিবাস। ভারতবর্ষের বনাঞ্চলে বা গ্রামাঞ্চলে বিক্ষিপ্তভাবে এই গাছ দেখা যায়। উচ্চতা ৪০ ফুট পর্যন্ত হতে পারে। ফেব্রুয়ারি-মার্চ মাসে পাতা ঝরে নতুন পাতা গজাতে থাকে। বাকল গাঢ় বাদামি। বাকলে লম্বা ফাটল থাকে। পাতা লম্বা-চ্যাপ্টা, কিনার চোখা, লম্বায় পাঁচ-ছয় ইঞ্চি।  ফুল ফোটে ডালের শেষ প্রান্তে। রং হালকা হলুদাভ সাদা। ফল লম্বাটে, মোচাকৃতি। লম্বায় প্রায় দেড় ইঞ্চি। কাঁচা ফল সবুজ, পরিপক্ব ফল হালকা হলুদমৃত্যুঞ্জয় রায়, লেখক; দিব্য প্রকাশ ; বাংলার বিচিত্র ফল; ফেব্রুয়ারি, ২০০৭; পৃষ্ঠা-১২৭, । শুকালে কালচে খয়েরি রং হয়। ফলের ত্বক ভীষণ শক্ত। এই ফল বছরের পর বছর ভালো থাকে। ফলের এক প্রান্ত থেকে অপর প্রান্ত পর্যন্ত লম্বা লম্বা পাঁচ-ছয়টি শিরা থাকে। ফলের বাইরের আবরণ কুঁচকানো। ডিসেম্বর থেকে মে মাস পর্যন্ত ফল সংগ্রহ করা হয়। ফলের ভেতর একটিমাত্র ভীষণ শক্ত বীজ থাকে। বীজ থেকে চারা তৈরি করা যায়।  হরিতকী তিতা গন্ধ বিশিষ্ট। ইহা ট্যানিন, অ্যামাইনো অ্যাসিড, ফ্র‌ুকটোজ, সাকসিনিক অ্যাসিড এবং বিটা সাইটোস্টেরল সমৃদ্ধ।  ব্যবহার এ গাছের ফল-বীজ-পাতা সবই মানুষের উপকারে আসে। হরিতকীর কাঠ খুব মজবুত। এই কাঠ ফ্রেম, খুঁটি, আসবাব তৈরিতে ব্যবহৃত হয়। মানুষের রোগ প্রতিরোধে প্রতিষেধক হিসেবে এই উদ্ভিদ বিশেষ কার্যকর। জীবাণু ও ছত্রাকজনিত রোগের ক্ষেত্রে বিশেষ উপকারী। প্রচলিত আছে, প্রতি সকালে এক কাপ পরিমাণ হরিতকী ভেজানো পানি ব্যবহার করলে রোগ থেকে দূরে থাকা যায়। আমলকী ও বিভীতকীর (বহেড়া) সঙ্গে হরিতকী ভেজানো পানি, সব রোগের আশ্চর্য মহৌষধ। আমলকী, হরিতকী ও বহেড়া এই তিন ফলের মিশ্রণকে ত্রিফলা বলে। আয়ুর্বেদিক ওষুধ হিসেবে ত্রিফলা স্বাস্থ্যের জন্য  বহুমাত্রিক উপকারী।  হরিতকী চূর্ণ ঘিয়ের সঙ্গে মিশিয়ে খেলে, পিত্তশূল দূর হয়। পাইলস, হাঁপানি, চর্ম রোগ, ক্ষত রোগ, কনজাংটিভাইটিস রোগে হরীতকী ব্যবহৃত হয় বিশেষভাবে পরিশোধনের মাধ্যমে। ইহা রক্ত চাপ এবং অন্ত্রের খিঁচুনি হ্রাস করে। হৃৎপিণ্ড ও অন্ত্রের অনিয়ম দূর করে। ইহা রেচক, কষাকারক, পিচ্ছিলকারক, পরজীবীনাশক, পরিবর্তনসাধক, অন্ত্রের খিঁচুনি রোধক এবং স্নায়বিক শক্তিবর্ধক। তাই ইহা নতুন ও পুরাতন কোষ্ঠকাঠিন্য, স্নায়বিক দুর্বলতা, অবসাদ এবং অধিক ওজন এর চিকিৎসায় ব্যবহৃত হয়। হরিতকীতে এ্যানথ্রাকুইনোন থাকার কারণে ইহা রেচক বৈশিষ্ট্য সমৃদ্ধ।  আগে চামড়ার ট্যানিংয়ের জন্য ও কাপড়ে রঙ করতে হরিতকীর ফল ব্যবহার করা হতো।"Terminalia chebula". efloras.org. যদি গা বমি বমি করে তাহলেও ছোট এক টুকরো হরতকি মধু সাথে মিশিয়ে খেলে বমি বমি ভাব দূর হয়।  thumb|স্কেলের পাশে একটি শুকনো হরিতকী, ঢাকা।  চিত্রশালা   তথ্যসূত্র   বিষয়শ্রেণী:ঔষধি উদ্ভিদ বিষয়শ্রেণী:বাংলাদেশের উদ্ভিদ বিষয়শ্রেণী:নেপালের উদ্ভিদ বিষয়শ্রেণী:ভারতের উদ্ভিদ বিষয়শ্রেণী:ভারতীয় উপমহাদেশের উদ্ভিদকুল বিষয়শ্রেণী:ভারতীয় মসলা বিষয়শ্রেণী:আয়ুর্বেদে ব্যবহৃত উদ্ভিদ বিষয়শ্রেণী:উদ্ভিজ্জ রঞ্জক
Usage  Horizontal format:  {{Cite thesis |last= |first= |title= |type= |chapter= |url= |author= |year= |publisher= |accessdate= |docket= |oclc= }}  Examples {{cite thesis |type=Ph.D. |first=Arnold A |last=Ducklover |title=On some aspects of Ducks |publisher=Duck University |year=1901}}    {{cite thesis |degree=M.Sc. |first=Arnold A |last=Ducklover |title=On some aspects of Ducks |publisher=Duck University |year=1901}}    {{cite thesis |first=Arnold A |last=Ducklover |title=On some aspects of Ducks |publisher=Duck University |year=1901}}    Parameters Syntax  COinS  Deprecated  Description Authors  Title  Aliases: type, degree  Date  Publisher  Edition, series, volume  In-source locations  URL  Anchor  Identifiers  Aliases: id, docket  Quote  Editors  Laysummary  Display options  Category:Citation Style 1 templates  sl:Predloga:Cite thesis